10 Haeba u mocha, na u ikemiselitse ho sebeletsa Jehova haholoanyane? Mor’abo rona e mong ea sebetsang Bethele o tloaetse ho bua le bacha ba il’o kolobetsoa kopanong ebe oa ba botsa hore na ba ikemiselitse ho sebeletsa Jehova haholoanyane joang. Boholo ba bona baa bontša hore ba ile ba nahanisisa ka hore na ba tla sebeletsa Jehova joang. Ba bang ba batla ho ba bo-pula-maliboho kapa ba sebetse moo ho hlokehang bahoeletsi ba eketsehileng. Leha ho le joalo, ho na le bacha ba bang ba sa tsebeng hore na ba arabe potso eo joang. Na lebaka ke hore ha ba e-s’o bone bohlokoa ba ho eketsa tšebeletso ea bona? Haeba u mocha, ipotse: ‘Na ke ea libokeng le tšimong hobane feela batsoali ba ka ba batla hore ke ee? Na ke iketselitse setsoalle le Jehova?’ Kaofela re lokela ho ikemisetsa ho sebeletsa Jehova haholoanyane ho sa tsotellehe hore na re bacha kapa re se re holile. Ha re etsa joalo, kamano ea rona le Jehova e tla matlafala.—Moek. 12:1, 13.